દેવભૂમિ દ્વારકા તા. ૧૩ : રાજય સરકારની સુરક્ષા સેતુ યોજનાના હેતુઓને ધ્યાનમાં રાખી શાળાના વિદ્યાર્થીઓ માટે સ્ટુડન્ટ પોલીસ કેટેટ (એસ.પી.સી.) યોજના શરૂ કરવાનો નિર્ણય કરવામાં આવેલ છે. આ યોજના રાજયના સુરક્ષાતંત્ર અને શૈક્ષણિક તંત્ર વચ્ચે સર્જનાત્મક જોડાણ સાબિત થશે. આ યોજનાનો હેતુ વિદ્યાર્થીઓ સ્વૈચ્છાએ કાયદાનું પાલન કરે, યુવાપેઢીની મહેનત કરવાની ક્ષમતા વધે અને સિધ્ધિઓના સોપાનો સર કરે, યુવાનોને ગૃહ વિભાગ અને શિક્ષણ વિભાગ તેમજ માર્ગ અને પરિવહન વિભાગ, વન અને પર્યાવરણ વિભાગ, નશાબંધી અને આબકરારી તેમજ માહિતી વિભાગ, યુવક સેવા અને સાંસ્કૃતિક પ્રવૃતિ અને રમત ગમત વિભાગ, ઉર્જા વિભાગ, આપતિ વ્યવસ્થાપત તંત્ર સાથે મળીને ગુના અટકાવવા, કાયદો અને વ્યવસ્થાની જાળવણી કરવામાં, માર્ગ સલામતિના પ્રોત્સાહન કાર્યક્રમમાં અને આંતરિક સુરક્ષા અને કુદરતી આપતિ વ્યસ્થાપનમાં મદદરૂપ થઇ શકે તેવા સક્ષમ બનાવવાનો છે.